
 DR.31.3.2005 

 
 

50 

minum pun kena tangkap.  Soal prosedur tangkap selepas itu dilepaskan kerana hendak 
dakwa itu tidak boleh, itu prosedur tetapi kita tangkap kerana kita mencegah, lebih baik 
daripada menghukum.  Itu kaedah Kerajaan Barisan Nasional yang tidak sama dengan 
PAS.  PAS kalau boleh tangkap hari ini, hari ini dia hendak hukum, tidak boleh.  Kita adalah 
mendidik lebih aula daripada menghukum, setuju tidak?  Terima kasih.  

 Tuan Haji Abdul Fatah bin Haji Haron:  Bagus, Yang Berhormat bagi Pasir 
Puteh, idea bagus, orang berpendidikan Islam begitulah, barangkali kalau ada sepuluh 
orang pula macam ini, lagi baik.  Tadi sepuluh macam Sri Gading, ini sepuluh macam Pasir 
Puteh, lagi baik dalam Parlimen ini.  Undang-undang telah ada cuma pelaksanaan yang 
hanya takut oleh Kerajaan Barisan Nasional sekarang ini, begitulah.  Kesimpulannya, 
undang-undang yang ada sekarang ini, yang baik pun, tetapi oleh kerana penguatkuasaan 
tidak diteruskan, oleh kerana sebahagian besar pemimpin masih takut kepada bayang-
bayang, apatah lagi yang telah terkena kepada bekas Timbalan Perdana Menteri dahulu 
menyebabkan huru-hara berlaku di Malaysia sekarang ini.  Sekian, terima kasih.  

 Timbalan Yang di-Pertua [Datuk Dr. Yusof bin Yacob]:  Baram.   

 Tuan Haji Ismail bin Haji Abd. Muttalib:  Maran?   

 Timbalan Yang di-Pertua [Datuk Dr. Yusof bin Yacob]:  Baram, Baram, Baram.  

3.11 ptg. 

 Dato’ Jacob Dungau Sagan [Baram]:  Terima kasih, Tuan Yang di-Pertua kerana 
memberi peluang kepada saya untuk menyampaikan Usul Menjunjung Kasih di atas Titah 
Ucapan Seri Paduka Baginda Yang di-Pertuan Agong pada pembukaan rasmi sidang 
Parlimen pada hari Isnin, 21 Mac 2005 ini.   

 Tuan Yang di-Pertua, izinkan saya meneruskan hujah saya dengan beberapa isu 
yang berkaitan dengan negeri Sabah dan Sarawak, khususnya kepada negeri Sarawak 
kerana saya sendiri datang dari Sarawak.  Seperti mana yang telah disebutkan oleh 
beberapa Ahli Parlimen dari Sabah dan Sarawak, saya juga ingin mengucapkan ribuan 
terima kasih kepada Seri Paduka Baginda kerana menyentuh perkara pertumbuhan tidak 
seimbang di kalangan wilayah dan antara bandar dan luar bandar.  Jaminan yang diberi 
oleh Yang Amat Berhormat Perdana Menteri untuk meneruskan pembangunan di negeri 
Sabah dan Sarawak dengan lebih giat lagi dalam Rancangan Malaysia Kesembilan nanti, 
kita alu-alukan.  Kita berterima kasih kerana jaminan ini akan memberi harapan dan nafas 
baru kepada rakyat di Sabah dan Sarawak untuk maju ke hadapan seiring dengan rakyat 
kita di Semenanjung dalam semua bidang pembangunan.   

 Tuan Yang di-Pertua, jika kita teliti sedalam-dalamnya, perbezaan di antara 
Semenanjung dan negeri Sabah dan Sarawak ini adalah amat ketara sekali.  Contohnya, 
dari pencapaian pembangunan dalam bidang prasarana luar bandar.  Dari statistik bagi 
projek jalan kampung sahaja, kita lihat sehingga tahun 2002, dahulu projek jalan kampung 
meliputi 90% keperluan masyarakat luar bandar di Semenanjung, 80% di Sarawak dan 75% 
di Sabah.  Bagi program elektrik luar bandar pula, ini meliputi 99% keperluan pengguna luar 
bandar di Semenanjung, 80% di Sarawak dan 78% di Sabah.  Dari segi program bekalan 
air pula, 98% keperluan pengguna luar bandar di Semenanjung dan 64% di Sarawak dan 
62% di Sabah.   

 Tuan Yang di-Pertua, selain daripada itu terdapat perbezaan yang kita nampak 
dari segi sudut quality of life, dengan izin.  Paras pendapatan pembangunan infrastruktur 
jalan di bandar dan luar bandar, kemudahan asas seperti pertalian telekomunikasi, 
bangunan dan perumahan rakyat, bekalan keperluan pengguna-pengguna sistem 
pengeluaran dan pemasaran pertanian, industri-industri pengeluaran dan pembuatan dan 
juga pembangunan ICT dan lain-lain lagi.   

 Tuan Yang di-Pertua, dari statistik dan kenyataan tersebut, sangat jelas bahawa 
perbezaan seperti ini memang tidak dinafikan.  Oleh sebab itu kerajaan perlu mengambil 
tindakan yang berat untuk mengatasinya supaya rakyat Malaysia boleh hidup dalam 
keadaan yang cukup bangga, cara hidup yang memuaskan, selesa dan negara yang 
sentiasa dalam keadaan aman dan damai.   



50. minum pun kena tangkap. Soal prosedur tangkap selepas itu dilepaskan kerana hendak dakwa itu tidak boleh, itu prosedur tetapi kita tangkap kerana kita mencegah, lebih baik daripada menghukum. Itu kaedah Kerajaan Barisan Nasional yang tidak sama dengan PAS. PAS kalau boleh tangkap hari ini, hari ini dia hendak hukum, tidak boleh. Kita adalah mendidik lebih aula daripada menghukum, setuju tidak? Terima kasih. Tuan Haji Abdul Fatah bin Haji Haron: Bagus, Yang Berhormat bagi Pasir Puteh, idea bagus, orang berpendidikan Islam begitulah, barangkali kalau ada sepuluh orang pula macam ini, lagi baik. Tadi sepuluh macam Sri Gading, ini sepuluh macam Pasir Puteh, lagi baik dalam Parlimen ini. Undang-undang telah ada cuma pelaksanaan yang hanya takut oleh Kerajaan Barisan Nasional sekarang ini, begitulah. Kesimpulannya, undang-undang yang ada sekarang ini, yang baik pun, tetapi oleh kerana penguatkuasaan tidak diteruskan, oleh kerana sebahagian besar pemimpin masih takut kepada bayang- bayang, apatah lagi yang telah terkena kepada bekas Timbalan Perdana Menteri dahulu menyebabkan huru-hara berlaku di Malaysia sekarang ini. Sekian, terima kasih. Timbalan Yang di-Pertua [Datuk Dr. Yusof bin Yacob]: Baram. Tuan Haji Ismail bin Haji Abd. Muttalib: Maran?. Timbalan Yang di-Pertua [Datuk Dr. Yusof bin Yacob]: Baram, Baram, Baram. 3.11 ptg. Dato' Jacob Dungau Sagan [Baram]: Terima kasih, Tuan Yang di-Pertua kerana memberi peluang kepada saya untuk menyampaikan Usul Menjunjung Kasih di atas Titah Ucapan Seri Paduka Baginda Yang di-Pertuan Agong pada pembukaan rasmi sidang Parlimen pada hari Isnin, 21 Mac 2005 ini. Tuan Yang di-Pertua, izinkan saya meneruskan hujah saya dengan beberapa isu yang berkaitan dengan negeri Sabah dan Sarawak, khususnya kepada negeri Sarawak kerana saya sendiri datang dari Sarawak. Seperti mana yang telah disebutkan oleh beberapa Ahli Parlimen dari Sabah dan Sarawak, saya juga ingin mengucapkan ribuan terima kasih kepada Seri Paduka Baginda kerana menyentuh perkara pertumbuhan tidak seimbang di kalangan wilayah dan antara bandar dan luar bandar. Jaminan yang diberi oleh Yang Amat Berhormat Perdana Menteri untuk meneruskan pembangunan di negeri Sabah dan Sarawak dengan lebih giat lagi dalam Rancangan Malaysia Kesembilan nanti, kita alu-alukan. Kita berterima kasih kerana jaminan ini akan memberi harapan dan nafas baru kepada rakyat di Sabah dan Sarawak untuk maju ke hadapan seiring dengan rakyat kita di Semenanjung dalam semua bidang pembangunan. Tuan Yang di-Pertua, jika kita teliti sedalam-dalamnya, perbezaan di antara Semenanjung dan negeri Sabah dan Sarawak ini adalah amat ketara sekali. Contohnya, dari pencapaian pembangunan dalam bidang prasarana luar bandar. Dari statistik bagi projek jalan kampung sahaja, kita lihat sehingga tahun 2002, dahulu projek jalan kampung meliputi 90% keperluan masyarakat luar bandar di Semenanjung, 80% di Sarawak dan 75% di Sabah. Bagi program elektrik luar bandar pula, ini meliputi 99% keperluan pengguna luar bandar di Semenanjung, 80% di Sarawak dan 78% di Sabah. Dari segi program bekalan air pula, 98% keperluan pengguna luar bandar di Semenanjung dan 64% di Sarawak dan 62% di Sabah. Tuan Yang di-Pertua, selain daripada itu terdapat perbezaan yang kita nampak dari segi sudut quality of life, dengan izin. Paras pendapatan pembangunan infrastruktur jalan di bandar dan luar bandar, kemudahan asas seperti pertalian telekomunikasi, bangunan dan perumahan rakyat, bekalan keperluan pengguna-pengguna sistem pengeluaran dan pemasaran pertanian, industri-industri pengeluaran dan pembuatan dan juga pembangunan ICT dan lain-lain lagi. Tuan Yang di-Pertua, dari statistik dan kenyataan tersebut, sangat jelas bahawa perbezaan seperti ini memang tidak dinafikan. Oleh sebab itu kerajaan perlu mengambil tindakan yang berat untuk mengatasinya supaya rakyat Malaysia boleh hidup dalam keadaan yang cukup bangga, cara hidup yang memuaskan, selesa dan negara yang sentiasa dalam keadaan aman dan damai.